সমকাল: বছরজুড়ে রোহিঙ্গা সংকটকে ঘিরে আবর্তিত হলেও আন্তর্জাতিক মহলের দৃষ্টি এখন বাংলাদেশের আসন্ন জাতীয় সংসদ নির্বাচনের দিকে। নির্বাচন-পূর্ব অবস্থা পর্যবেক্ষণ করতে এরই মধ্যে বিশেষজ্ঞ দল পাঠানোর কথা জানিয়েছে ইউরোপীয় ইউনিয়ন। জাতিসংঘের প্রতিনিধিও আসতে পারেন প্রাক-নির্বাচনী পরিস্থিতি দেখতে। প্রভাবশালী বিভিন্ন দেশের পররাষ্ট্র দপ্তর ইতিমধ্যে তাদের ঢাকা মিশনের মাধ্যমে নির্বাচন-সংক্রান্ত পরিস্থিতি নিয়মিত পর্যবেক্ষণ করছে। বিভিন্ন ভূ-রাজনৈতিক সমীকরণ ও বাস্তবতা থেকে কূটনৈতিক হিসেবনিকেশ চলছে এ নির্বাচনকে ঘিরে।